Ouers In Die Verenigde Koninkryk Wil Reg Hê Om Hulle Kinders aan LGBT-Onderrig Te Onttrek - Joy! Digital
Ouers In Die Verenigde Koninkryk Wil Reg Hê Om Hulle Kinders aan LGBT-Onderrig Te Onttrek
Ouers wat beswaar maak dat hul kinders oor LGBT-kwessies op skool onderrig word, doen ’n beroep op die regering om die onderrig opsioneel te maak.
Politici het gestem om “verhoudingsonderrig” vanaf September 2020 verpligtend te maak, met geen regte vir ouers om hul kinders te onttrek nie.
Die groep, Our Children Our Faith Our Right (OCOFOR) het Saterdag op die Parlementsplein betoog om hul teenkanting teen die planne bekend te maak en om aan te dring op die reg om hul kinders aan onvanpaste onderrig te onttrek.
‘Normalisering van LGBTQ-verhoudings’
Tom Akinola, ’n ouer wat die betogings bygewoon het, het gesê dat die voorgestelde onderrig “in stryd is met ons Christelike geloof”.
“Dit normaliseer LGBTQ-verhoudings en word op geloofsgroepe afgedwing.” Hy het voortgegaan: “Dit het verander van die boodskap om verdraagsaam te wees tot gedwonge aanvaarding daarvan.”
Die pa van vier het bygevoeg dat dit belangrik vir Christene is om hul menings te gee en op te staan vir wat hulle glo: ‘In ons stilswye neem die staat aan dat ons saamstem met sekere dinge wat teen ons Christelike geloof indruis.”
In OCOFOR se versoekskrif aan die regering wys dit daarop dat die bevordering van LHBT-regte dit laat blyk dat Christene hul vryhede verloor.
Daar staan: “Godsdiensvryheid word gemarginaliseer en die Christelike geloof word veral geteiken vir openbare bespotting en vernedering.”
Dit voeg by dat “dit belangrik is dat ouers, veral diegene wat toegewyd is aan hul geloofsoortuigings, hul kinders aan sulke lesse kan onttrek”.